سویلی افریقہ (مانیٹرنگ ڈیسک) بھارت آن پدی تینا ملک آ بروک آ سویلی افریقی گوازی گرتے کرنٹائن کننگ نا پارت کننگانے۔ وخت اس کہ سویلی افریقی ٹیم انا چیف میڈیکل آفیسر شعیب منجرا پارینے کہ کل گوازی گرتے پارت کریننکہ کم از کم 14 دے اسکان تینے تنہا کیر یا کم از کم ایلوفتے آن مُر مریر، خاہوت و تینا ہیب و کیب اٹ رہنگوک آتا رکھ اکن پام کننگ المی ءِ۔ اگہ دا وخت اٹ اسہ گوازی گر اٹ شکبرءُ نشانی خننگرہ تو زوت اس ننے پاننگے تانکہ اونا پورا میڈیکل چیک اپ و درمان مرے۔ پروٹیز ٹیم نا ٹور نا دھرم شالا ٹی شیڈول اولیکو میچ پِر انا گواچی موسس، ارٹمیکو میچ آن مست کرونا وائرس نا سوب آن سیریز ایسر مس او مہمان گوازی گرک کولکتہ ٹی رہنگارہ، تدوک آ دے گوازی گرک تینا ملک آ پدی ہناسر۔
